Coba ceritain soal Sastera pengembaraan dalam bahasa melayu

Genre sastera pengembaraan meliputi sastera luar (outdoor literature), buku panduan, penulisan alam semula jadi, dam memoir tentang pengembaraan.

Seorang penulis memoir pengembaraan dalam Sastera Barat ialah Pausanias, seorang ahli geografi berbangsa Yunani di abad kedua Masehi.

Contoh-contoh awal sastera pengembaraan termasuk Pemerian Greece oleh Pausanias yang dihasilkan dalam abad kedua, Journey Through Wales ("Pengembaraan di Wales" (1191) dan Description of Wales ("Pemerian tentang Wales") (1194) oleh Gerald dari Wales, dan jurnal-jurnal pengembaraan karya Ibn Jubayr (1145–1214) dan Ibn Battuta (1304–1377); kedua-duanya merakamkan pengembaraan mereka dalam dunia yang dikenali pada masa itu dengan terperinci. Genre pengembaraan merupakan genre yang agak biasa dalam penulisan Arab pada zaman pertengahan.

Sastera pengembaraan menjadi popular pada zaman Dinasti Song (960–1279) semasa zaman pertengahan China. Genre ini dikenali sebagai 'sastera rakaman pengembaraan' (youji wenxue), dan sering dihasilkan dalam bentuk esei prosa naratif dan gaya diari.